ขอสอบถามหน่อยนะคะ กินยาคุมแบบ 21 เม็ดอยู่ค่ะหลังจากกินยาแผงก่อนหมดแล้วต้องเว้นไป 7 วันจะเริ่มแผงถัดไปซึ่งตรงกับวันที่ 16/1/63 แต่ลืมกินมา 4 วัน วันนี้วันที่ 20/1/63 พึ่งนึกออก ในระหว่างวันที่ 16-20 มีเพศสัมพันธ์ 1 วันคือวันที่ 19 แต่ปล่อยนอก อยากทราบว่าจะมีโอกาสตั้งครรภ์มั้ยคะ และต้องเริ่มทานยาแผงใหม่ตอนไหนคะ
สวัสดีค่ะ ถ้ารับประทานยาแผงก่อนมาอย่างสม่ำเสมอทุกวัน ก็น่าจะไม่มีการตกไข่ ในช่วงเว้นยา 7 วัน จึงมีเพศสัมพันธ์ได้อย่างปลอดภัย แต่หากเลยจากนั้นมาแล้ว อาจจะมีโอกาสตั้งครรภ์ได้ดังนั้นหากมีเพศสัมพันธ์ไม่ป้องกันวันที่ 19 ด้วย อาจมีข้อบ่งชี้ในการใช้ยาคุมฉุกเฉิน และตรวจให้แน่ใจก่อนว่าไม่ตั้งครรภ์ที่ประมาณ 10-14 วันหลังปฏิสนธิ ก่อนจะเริ่มยาคุมแผงใหม่โดยควรยาคุมควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ค่ะ